section_heading: Životopis
paragraph_text: Pozvan je na Sveučilište u Cambridgeu na kojemu predaje grčki jezik i egzegezu, a kada mu se izjalovio pokušaj da se posredstvom novog pape zaposli u Rimu polazi na duže putovanje po Njemačkoj, u kojoj je pozvan na dvor Karla Habsburškog u Bruxellesu s titulom kraljevskoga savjetnika i rentom od 400 florina. Njegov boravak u Bruxellesu poklapa se s počecima Reformacije. Luther i čitav reformatorski krug očekuje Erazmovo pristupanje pokretu, kao istaknutomu kritičaru papinstva i crkvenih zlouporaba. Ali Erazmo, unatoč svojim simpatijama za proturimski smjer Reformacije i unatoč prijateljstvu s mnogim njezinim pobornicima, čuva svoju javnu neutralnost.